R O M Â N I A
JUDEŢUL BISTRIŢA-NĂSĂUD
                                                            

CONSILIUL JUDEŢEAN
				
H O T Ă R Â R E

privind aprobarea Proiectului „Gestiunea în sistem informatic a Registrului Agricol și a altor servicii publice destinate cetățenilor, în cadrul unor unități administrativ - teritoriale din județul 
Bistrița- Năsăud – proiect 1” 

Consiliului Judeţean Bistriţa-Năsăud întrunit în şedinţă ordinară în prezenţa domnului preşedinte şi a 29 de consilieri judeţeni;
	
	Având în vedere:
· Expunerea de motive nr. 4928 din 23.05.2013 a Preşedintelui Consiliului Judeţean Bistriţa-Năsăud; 
· Raportul comun nr.4932 din 23.05.2013 asupra Proiectului elaborat de către Direcţia Dezvoltare Durabilă, Proiecte Europene şi Direcţia Economică din cadrul Consiliului Judeţean Bistriţa-Năsăud, privind necesitatea aprobării documentaţiei aferente Proiectului “Gestiunea în sistem informatic a Registrului Agricol și a altor servicii publice destinate cetățenilor în cadrul unor unități administrativ - teritoriale din județul Bistrița-Năsăud – proiect 1”, cu toate documentaţiile care fac parte integrantă din acesta, depus spre finanţare prin Programul Operațional Sectorial Creșterea Competitivității economice, Axa III „Tehnologia Informaţiei şi Comunicaţiilor pentru sectoarele privat şi public”, Domeniul Major de Intervenţie 2 „Dezvoltarea şi creşterea eficienţei serviciilor publice electronice”, Operaţiunea 1 „Susţinerea implementării de soluţii de e-guvernare şi asigurarea conexiunii la broadband, acolo unde este necesar”. 
· Hotărârea Consiliului Judeţean Bistriţa-Năsăud nr.60/2013 privind aprobarea bugetului propriu al Consiliului Judeţean Bistriţa-Năsăud pe anul 2013 conform Legii bugetului de stat pe anul 2013 nr. 5/2013 şi a estimărilor pe anii 2014-2016;
· Prevederile Legii nr. 273/2006, privind finanţele publice locale, cu modificările şi completările ulterioare, art.19, alin.1 lit.(a), alin.2, art.35 alin.1,6, art.47, art.53;
· Ordonanţa   Nr. 28 din 27 august 2008, privind registrul agricol, art. 6, alin. 6, lit. „c”;

· Programul Operaţional Sectorial “Creşterea Competitivităţii Economice”
( POS CCE) aprobat prin Decizia CE nr.3472/12.07.2007;
· Documentul Cadru de Implementare (DCI) – aprobat prin Ordin al ministrului MECMA nr.50/06.01.2012 şi al ministrului MFP nr.878/07.02.2011;
· Ghidul solicitantului - POS CCE 2007-2013, Axa 3 – Tehnologia Informaţiei şi Comunicaţiilor (TIC) , Domeniul Major de Intervenţie 2 – Dezvoltarea şi creşterea eficienţei serviciilor publice electronice”, Operaţiunea 1 – “Susţinerea implementării de soluţii de e-guvernare şi asigurarea conexiunii la broadband, acolo unde este necesar.”
· raportul nr.IC/5161/29.05.2013 al Comisiei economice ;
· raportul nr.IC/5162/29.05.2013 al Comisiei de administratie.

În baza art. 91 alin.(1) lit.b) şi lit.f), art. 97 alin.(1) şi art. 102 alin.(1) din Legea administraţiei publice locale nr.215/2001, republicată, cu modificările şi completările ulterioare,

H O T Ă R Ă Ş T E:

Art.1. Se aprobă proiectul “Gestiunea în sistem informatic a Registrului Agricol și a altor servicii publice destinate cetățenilor în cadrul unor unități administrativ - teritoriale din județul Bistrița- Năsăud – proiect 1”, al cărui solicitant este Consiliul Judeţean Bistriţa-Năsăud, conform Anexei 1, care face parte integrantă din prezenta hotărâre.
Art.2. Consiliul Judeţean Bistrița-Năsăud va fi solicitantul finanțării, în calitate de lider de proiect, iar primăriile vor fi parteneri în proiect.
Art.3. Se aprobă încheierea Acordului de parteneriat între Consiliul Judeţean Bistriţa-Năsăud în calitate de lider de proiect şi primării ale judeţului, conform Anexei 2, care face parte integrantă din prezenta hotărâre.
Art.4.  Se aprobă valoarea totală a proiectului în sumă de 6.734.605 lei, sumă ce reprezintă valoarea totală a cheltuielilor eligibile ale proiectului.
Art.5.  Se aprobă contribuţia proprie la cheltuielile eligibile ale proiectului, în sumă de 134.692,10 lei, reprezentând cota de 2,0 %, ce revine Consiliului Judeţean Bistriţa-Năsăud şi partenerilor.
Art.6. Se aprobă contribuţia Consiliului Judeţean Bistriţa-Năsăud la cheltuielile eligibile ale proiectului în sumă de 81.497,15 lei.
	Art.7. Consiliul Judeţean Bistriţa-Năsăud se obligă să asigure resursele financiare necesare implementării optime a proiectului în condiţiile rambursării/decontării ulterioare a cheltuielilor din instrumente structurale. 
Art.8. Consiliul Judeţean Bistriţa-Năsăud se angajează să suporte cheltuielile neeligibile ocazionate de implementarea proiectului, dacă va fi cazul.
Art.9. Prezenta hotărâre a fost  adoptată cu un număr de „28 voturi pentru”.	 
	Art.10. Cu ducere la îndeplinire se încredinţează Direcţia dezvoltare durabilă, proiecte europene şi Direcţia economică din cadrul Consiliului Judeţean Bistriţa-Năsăud.
	Art.11.  Prezenta hotărâre se comunică prin grija Serviciului comunicare, relaţii publice, relaţii externe cu:
	-Direcţia Dezvoltare durabilă, proiecte europene
-Direcţia economică ;
-Instituţia Prefectului judeţul Bistriţa-Năsăud 



P R E Ş E D I N T E,
Emil Radu Moldovan






                                                                   Contrasemnează:                                                     
					        		              SECRETARUL JUDEŢULUI,
						                  Iosif Redl

